Illyustrativ foto/hmao.sledcom.ru 2018 yil 22 iyul kuni soat 02:00larda Farg‘ona viloyati, Qo‘shtepa tumani, Xo‘jaqishloq MFYda yashovchi F.S. yashash uyining oldida mahalladoshi A.T.ga tegishli «Kobalt» rusumli avtomashina turganligini ko‘rib, u bilan janjallashib, tanasining bosh qismi va ko‘krak qafasiga tosh bilan bir necha marotaba urib, qasddan o‘ldirgan. Bu haqda O‘zbekiston Respublikasi Bosh prokuraturasi matbuot xizmati xabar bermoqda. Qayd etilishicha, hozirda tuman prokuraturasi tomonidan F.S.ga nisbatan O‘zbekiston Respublikasi Jinoyat kodeksining 97-moddasi 1-qismi bilan jinoyat ishi qo‘zg‘atilib, tergov harakatlari olib borilmoqda.